CELEX: 62016TN0324
Language: mt
Date: 2016-06-21 00:00:00
Title: Kawża T-324/16: Rikors ippreżentat fil-21 ta’ Ġunju 2016 – VF Europe vs Il-Kummissjoni

22.8.2016   
            
            
               MT
            
            
               Il-Ġurnal Uffiċjali tal-Unjoni Ewropea
            
            
               C 305/44
            
         Rikors ippreżentat fil-21 ta’ Ġunju 2016 – VF Europe vs Il-Kummissjoni
   (Kawża T-324/16)
   (2016/C 305/59)
   Lingwa tal-kawża: l-Ingliż
   
      Partijiet
   
   
      Rikorrenti: VF Europe BVBA (Bornem, il-Belġju) (rappreżentanti: H. Vanhulle, B. van de Walle de Ghelcke, C. Borgers u N. Baeten, avukati)
   
      Konvenuta: Il-Kummissjoni Ewropea
   
      Talbiet
   
   
               —
            
            
               tannulla d-Deċiżjoni tal-Kummissjoni, tal-11 ta’ Jannar 2016, dwar l-iskema ta’ għanuna mill-Istat li tikkonċerna l-eżenzjoni fuq il-profitt żejjed SA.37667 (2015/C) (ex 2015/NN), implementata mir-Renju tal-Bejġju;
            
         
               —
            
            
               sussidjarjament, tannulla l-Artikoli 2 sa 4 tad-Deċiżjoni;
            
         
               —
            
            
               fi kwalunkwe każ, tikkundanna lill-Kummissjoni Ewropea għall-ispejjeż.
            
         
      Motivi u argumenti prinċipali
   
   Insostenn tar-rikors tagħha, ir-rikorrenti tinvoka erba’ motivi.
   
               1.
            
            
               L-ewwel motiv ibbażat fuq l-allegat żball ta’ liġi u żball manifest ta’ evalwazzjoni mwettaq mill-Kummissjoni fl-identifikazzjoni tal-allegata miżura ta’ għajnuna mill-Istat u fil-klassifikazzjoni tagħha bħala skema ta’ għajnuna skont l-Artikolu 1(d) tar-Regolament tal-Kunsill (UE) 2015/1589 (1) u l-Artikolu 107 TFUE.
            
         
               2.
            
            
               It-tieni motiv ibbażat fuq l-allegat ksur mill-Kummissjoni tal-Artikolu 107 TFUE, tan-nuqqas ta’ motivazzjoni u ta’ żball manifest ta’ evalwazzjoni fil-konstatazzjoni li l-iskema Belġjana ta’ aġġustament tal-profitt żejjed tikkostitwixxi miżura ta’ għajnuna mill-Istat.
            
         
               3.
            
            
               It-tielet motiv ibbażat fuq l-allegat ksur mill-Kummissjoni tal-Artikolu 16(1) tar-Regolament tal-Kunsill 2015/1589 u tal-prinċipji ġenerali ta’ ċertezza legali u ta’ aspettattivi leġittimi meta ordnat l-irkupru tal-allegata għajnuna.
            
         
               4.
            
            
               Ir-raba’ motiv ibbażat fuq l-allegat ksur mill-Kummissjoni tal-Artikolu 2(6) TFUE u tal-prinċipju ta’ ugwaljanza fit-trattament, kif ukoll fuq l-użu ħażin ta’ poter minħabba l-applikazzjoni tal-leġiżlazzjoni dwar għajnuna mill-Istat sabiex tiġi pprojbita l-iskema Belġjana ta’ aġġustament tal-profitt żejjed.
            
         
      (1)  Regolament tal-Kunsill (UE) 2015/1589, tat-13 ta’ Lulju 2015, li jistabblixxi regoli dettaljati għall-applikazzjoni tal-Artikolu 108 tat-Trattat dwar il-Funzjonament tal-Unjoni Ewropea (ĠU L 248, p. 9).